مرزا محمد حیدر دوغلات

مرزا محمد حیدر دوغلات بیگ (ولادت: 1499ء یا 1500ء – وفات: 551ء) ایک چغتائی-ترک منگول فوجی جرنیل،حکمرانِ  کشمیر    اور ایک تاریخی مصنف تھے۔ وہ ترکی دان دوغلات شہزادے تھے جس نے فارسی  اور چغتائی زبانوں میں لکھا تھا۔ شہزادہ مرزا محمد حیدر اور  شہزادہ ظہیر (جو بعد میں شہنشاہ بابر کے نام سے مشہور ہوا)   دونوں آپس میں ننھیالی رشتہ دار تھے۔

زندگی 
مرزا محمد حیدر دوغلات نے پہلے کاشغر کے سلطان سعيد خان کے حکم پر 1533ء میں کشمیر پر حملہ کیا تھا۔ تاہم، وہ مقامی سلطان کے ساتھ معاہدہ کرنے کے بعد زیادہ دیر تک کشمیر میں نہیں رہا۔ اس کے مختصر قیام کا اس حقیقت سے کچھ تعلق رہا ہو گا کہ سلطان سعيد خان اسی سال فوت ہوگئے تھے۔

مرزا محمد حیدر دوغلات 1540ء میں مغل شہنشاہ نصیر الدین محمد ہمایوں،  کے حکم پر کشمیر فتح کیا۔ یہ 1540ء میں قنوج کی لڑائی  میں ہمایوں کی شکست کے فورا ًبعد وقوع پذیر ہوا۔  مرزا محمد حیدر دوغلات نے لداخ کے راستے تبت پر بھی حملہ کیا تھا لیکن وہ ناکام رہا تھا۔ ہمایوں کی شکست کے بعد مرزا حیدر نے سعید خاندان کے ایک فرد نازک کو منصب سلطانی پر بٹھایا۔ 1546ء میں، جب ہمایوں دوبارہ تخت دہلی پر بیٹھا تو حیدر نے سلطان نازک کو بر طرف کرکے مغلیہ سلطنت کی اطاعت کا اعلان کردیا۔ وہ 1550ء میں مقامی بغاوت میں فوت ہو گئے۔ وہ سری نگر کے گورستانِ شاہی میں دفن کیے گئے۔

تحریر 
مرزا محمد حیدر دوغلات کا تاریخی کارنامہ تاریخِ رشیدی ہے یہ ایک ذاتی یادداشت ہے جو فارسی میں لکھی گئی ہے۔

کنبہ 
مرزا محمد حیدر دوغلات ، کاشغریہ کے حکمران خاندان دوغلات سے تعلق رکھتے تھے۔ مرزا محمد حیدر دوغلات کے والد محمد حسین مرزا کُرکان  (ان کی شادی خوب نگار خانم، يونس خان کی بیٹی سے ہوئی تھی) ابن محمد حیدر مرزا کُرکان (ان کی شادی دولت نگار خانم،  بوقہ خان کی بیٹی سے ہوئی تھی)ابن امیر سید علی کُرکان(ان کی شادی واعظ خان کی بہن ازون سلطان خانم سے ہوئی تھی) تھے۔

مرزا محمد حیدر دوغلات کی والدہ خوب نگار خانم، ایشاں دولت بیگم سے يونس خان کی تیسری بیٹی اور بابر کی والدہ قُتلغ نگار خانم کی چھوٹی بہن تھیں۔ مرزا محمد حیدر نے کشمیر پر 1540ء سے 1551ء حکومت کی۔

محمد حیدر مرزا (اول) دوغلات مرزا محمد حیدر دوغلات کے دادا تھے۔

فلمیں 
2007ء میں، قازق فلم اسٹوڈیو نے محمد حیدر دوغلات («Мұхаммед Хайдар Дулати»)  کے نام سے دستاویزی فلم جاری کی، جس کی ہدایت کاری کالیلا عمروف نے کی تھی ۔

حواشی

حوالہ جات 

 منصورہ حیدر (مترجم) (2002), مرزا حیدر دوغلات  (بمطابق فارسی ذرائع)

بیرونی روابط 

 
 تاریخِ رشیدی (حصہ اول) سے اقتباسات
 تاریخِ رشیدی مکمل کتاب پی ڈی ایف ڈاؤن لوڈ کریں
 تاریخِ رشیدی
 تاریخِ رشیدی: وسطی ایشیا کے مغلوں کی تاریخ۔ انگریزی ورژن (1895)
 تاریخِ رشیدی

سلطنت مغلیہ
وسطی ایشیا کے مؤرخین
سال پیدائش غیر یقینی
1551ء کی وفیات
ویکی ڈیٹا سے مطابقت رکھنے والی مختصر تفصیل